**ΣΥΝΤΑΚΤΙΚΗ ΑΝΑΛΥΣΗ**

 **Ξενοφώντος Ελληνικά «Βιβλίο 2. Κεφαλαίο 2. §1-4»**

[1] Ἐπεὶ δὲ τὰ ἐν τῇ Λαμψάκῳ κατεστήσατο,

Δευτερεύουσα χρονική πρόταση

κατεστήσατο: Ρήμα. Λύσανδρος: Εννοείται ως υποκείμενο του ρήματος. τὰ ἐν τῇ Λαμψάκῳ: Αντικείμενο ρήματος δυνάμει του άρθρου. (Εναλλακτικά: τα πράγματα: Εννοείται ως αντικείμενο του ρήματος. ἐν τῇ Λαμψάκῳ: Εμπρόθετος προσδιορισμός της στάσης σε τόπο.)

ἔπλει ἐπὶ τὸ Βυζάντιον καὶ Καλχηδόνα.

Κύρια πρόταση

ἔπλει: Ρήμα. Λύσανδρος: Εννοείται ως υποκείμενο του ρήματος. ἐπὶ τὸ Βυζάντιον καὶ (ἐπὶ) Καλχηδόνα: Εμπρόθετοι προσδιορισμοί της εχθρικής κατεύθυνσης σε τόπο.

Oἱ δ’ αὐτὸν ὑπεδέχοντο, τοὺς τῶν Ἀθηναίων φρουροὺς ὑποσπόνδους ἀφέντες·

Κύρια πρόταση

ὑπεδέχοντο: Ρήμα. Oἱ δέ: Υποκείμενο ρήματος. αὐτὸν: Αντικείμενο ρήματος. ἀφέντες: Χρονική μετοχή, συνημμένη στο υποκείμενο του ρήματος, που δηλώνει το προτερόχρονο. τούς φρουρούς: Αντικείμενο μετοχής. τοὺς τῶν Ἀθηναίων: Επιθετικός προσδιορισμός δυνάμει του άρθρου. τῶν Ἀθηναίων: Γενική κτητική. ὑποσπόνδους: Επιρρηματικό κατηγορούμενο του τρόπου στο φρουρούς.

οἱ δὲ προδόντες Ἀλκιβιάδῃ τὸ Βυζάντιον τότε μὲν ἔφυγον εἰς τὸν Πόντον, ὕστερον δ’ εἰς Ἀθήνας

ἔφυγον: Ρήμα. οἱ προδόντες: Επιθετική μετοχή ως υποκείμενο του ρήματος (ως υποκείμενο της μετοχής λειτουργεί το άρθρο της). τὸ Βυζάντιον: Άμεσο αντικείμενο της μετοχής. Ἀλκιβιάδῃ: Έμμεσο αντικείμενο της μετοχής. τότε: Επιρρηματικός προσδιορισμός του χρόνου στο ρήμα. εἰς τὸν Πόντον: Εμπρόθετος προσδιορισμός της κίνησης σε τόπο. ὕστερον: Επιρρηματικός προσδιορισμός του χρόνου στο ρήμα. εἰς Ἀθήνας: Εμπρόθετος προσδιορισμός της κίνησης σε τόπο.

καὶ ἐγένοντο Ἀθηναῖοι.

Κύρια πρόταση

ἐγένοντο: Ρήμα. οἱ προδόντες: Εννοείται ως υποκείμενο του ρήματος. Ἀθηναῖοι: Κατηγορούμενο του υποκειμένου.

[2] Λύσανδρος δὲ τούς τε φρουροὺς τῶν Ἀθηναίων ἀπέπεμπεν εἰς τὰς Ἀθήνας, διδούς ἐκεῖσε μόνον πλέουσιν ἀσφάλειαν, ἄλλοθι δ’ οὔ, εἰδὼς

Κύρια πρόταση

ἀπέπεμπεν: Ρήμα. Λύσανδρος: Υποκείμενο ρήματος. τούς φρουρούς: Αντικείμενο ρήματος. τῶν Ἀθηναίων: Γενική κτητική. εἰς τὰς Ἀθήνας: Εμπρόθετος προσδιορισμός της κίνησης σε τόπο. διδούς: Τροπική μετοχή, συνημμένη στο υποκείμενο του ρήματος. ἀσφάλειαν: Άμεσο αντικείμενο μετοχής. [τοῖς] πλέουσιν: Αναφορική μετοχή ως έμμεσο αντικείμενο της μετοχής διδούς. μόνον: Επιρρηματικός προσδιορισμός του ποσού. ἐκεῖσε / ἄλλοθι: Επιρρηματικοί προσδιορισμοί της κίνησης σε τόπο. εἰδὼς: Αιτιολογική μετοχή, συνημμένη στο υποκείμενο του ρήματος.

καὶ εἴ τινά που ἄλλον ἴδοι Ἀθηναῖον

Δευτερεύουσα υποθετική πρόταση

ἴδοι: Ρήμα. Λύσανδρος: Εννοείται ως υποκείμενο του ρήματος. Ἀθηναῖον: Αντικείμενο του ρήματος. ἄλλον / τινά: Επιθετικοί προσδιορισμοί. που: Επιρρηματικός προσδιορισμός της στάσης σε τόπο.

Υποθετικός Λόγος:  Υπόθεση: εἴ + ευκτική - Απόδοση: Οριστική ιστορικού χρόνου (παρατατικού) = Αόριστη επανάληψη στο παρελθόν.

ὅτι θᾶττον τῶν ἐπιτηδείων ἔνδειαν ἔσεσθαι.

Δευτερεύουσα ειδική πρόταση ως αντικείμενο της μετοχής εἰδὼς

ἔσεσθαι: Απαρέμφατο σε θέση ρήματος (αντί ἔσται). ἔνδειαν: Υποκείμενο απαρεμφάτου σε αιτιατική. τῶν ἐπιτηδείων: Γενική αντικειμενική στο ἔνδειαν. θᾶττον: Επιρρηματικός προσδιορισμός του τρόπου (ή του χρόνου).

ὅσῳ ἂν πλείους συλλεγῶσιν εἰς τὸ ἄστυ καὶ τὸν Πειραιᾶ

Δευτερεύουσα αναφορική-υποθετική

συλλεγῶσιν: Ρήμα. πλείους: Υποκείμενο ρήματος. ὅσῳ: Δοτική του ποσού στο πλείους. εἰς τὸ ἄστυ καὶ τὸν Πειραιᾶ: Εμπρόθετοι προσδιορισμοί της στάσης σε τόπο.

Καταλιπὼν δὲ Βυζαντίου καὶ Καλχηδόνος Σθενέλαον ἁρμοστὴν Λάκωνα, αὐτὸς ἀποπλεύσας εἰς Λάμψακον τὰς ναῦς ἐπεσκεύαζεν.

Κύρια πρόταση

ἐπεσκεύαζεν: Ρήμα. αὐτὸς: Υποκείμενο ρήματος. τὰς ναῦς: Αντικείμενο ρήματος. ἀποπλεύσας: Χρονική μετοχή, συνημμένη στο υποκείμενο του ρήματος, που δηλώνει το προτερόχρονο. εἰς Λάμψακον: Εμπρόθετος προσδιορισμός της κίνησης σε τόπο. Καταλιπὼν: Χρονική μετοχή, συνημμένη στο υποκείμενο του ρήματος, που δηλώνει το προτερόχρονο. Σθενέλαον: Αντικείμενο μετοχής. ἁρμοστὴν: Κατηγορούμενο του αντικειμένου. Λάκωνα: Παράθεση στο Σθενέλαον. Βυζαντίου καὶ Καλχηδόνος: Γενικές αντικειμενικές στο ἁρμοστὴν.

[3] Ἐν δὲ ταῖς Ἀθήναις τῆς Παράλου ἀφικομένης νυκτὸς ἐλέγετο ἡ συμφορά,

Κύρια πρόταση

ἐλέγετο: Ρήμα. ἡ συμφορά: Υποκείμενο ρήματος. ἀφικομένης: Γενική απόλυτη χρονική μετοχή, που δηλώνει το προτερόχρονο. τῆς Παράλου: Υποκείμενο της μετοχής. Ἐν ταῖς Ἀθήναις: Εμπρόθετος προσδιορισμός της στάσης σε τόπο. νυκτὸς: Γενική του χρόνου στη μετοχή.

καὶ οἰμωγὴ ἐκ τοῦ Πειραιῶς διὰ τῶν μακρῶν τειχῶν εἰς ἄστυ διῆκεν, ὁ ἕτερος τῷ ἑτέρῳ παραγγέλλων·

Κύρια πρόταση

διῆκεν: Ρήμα. οἰμωγὴ: Υποκείμενο ρήματος. ἐκ τοῦ Πειραιῶς: Εμπρόθετος προσδιορισμός της κίνησης από τόπο. διὰ τῶν τειχῶν: Εμπρόθετος προσδιορισμός της κίνησης μέσα από τόπο. μακρῶν: Επιθετικός προσδιορισμός στο τειχῶν. εἰς ἄστυ: Εμπρόθετος προσδιορισμός της κίνησης σε τόπο. παραγγέλλων: Ονομαστική απόλυτη τροπική ή αιτιολογική μετοχή. ὁ ἕτερος: Υποκείμενο της μετοχής. τῷ ἑτέρῳ: Έμμεσο αντικείμενο της μετοχής. τήν συμφοράν: Εννοείται ως άμεσο αντικείμενο της μετοχής.

ὥστ’ ἐκείνης τῆς νυκτὸς οὐδεὶς ἐκοιμήθη, οὐ μόνον τοὺς ἀπολωλότας πενθοῦντες, ἀλλὰ πολὺ μᾶλλον ἔτι αὐτοὶ ἑαυτούς, πείσεσθαι νομίζοντες

Κύρια πρόταση

ἐκοιμήθη: Ρήμα. οὐδεὶς: Υποκείμενο ρήματος. τῆς νυκτὸς: Γενική του χρόνου. ἐκείνης: Επιθετικός προσδιορισμός στο τῆς νυκτὸς. πενθοῦντες: Αιτιολογική μετοχή, συνημμένη στο υποκείμενο του ρήματος. [Το οὐδεὶς έχει περιληπτική σημασία και υποδηλώνει πλήθος προσώπων, γι’ αυτό κι η μετοχή τίθεται σε πληθυντικό αριθμό.] τοὺς ἀπολωλότας: Επιθετική μετοχή ως αντικείμενο της μετοχής πενθοῦντες. ἑαυτούς: Αντικείμενο της μετοχής πενθοῦντες. πολὺ μᾶλλον: Επιρρηματικός προσδιορισμός του ποσού στο αντικείμενο ἑαυτούς.  αὐτοὶ: Κατηγορηματικός προσδιορισμός του υποκειμένου. νομίζοντες: Αιτιολογική μετοχή, συνημμένη στο υποκείμενο του ρήματος. πείσεσθαι: Ειδικό απαρέμφατο ως αντικείμενο της μετοχής.

**Σχήμα κατά το νοούμενο**, κατά το οποίο όροι της πρότασης –σχετικοί μεταξύ τους– συμφωνούν όχι με βάση τον γραμματικό τύπο τους, αλλά με βάση το νόημα. Το σχήμα αυτό συνηθίζεται όταν υπάρχουν στην πρόταση περιληπτικά ονόματα, όπως ὄχλος, πλῆθος, στρατόπεδον κ.τ.ό., ή αντωνυμίες, όπως ἕκαστος, ἄλλος, οὐδείς, οπότε το ρήμα μπαίνει σε πληθυντικό αριθμό.

οἷα ἐποίησαν Μηλίους τε Λακεδαιμονίων ἀποίκους ὄντας, κρατήσαντες πολιορκίᾳ, καὶ Ἱστιαιέας καὶ Σκιωναίους καὶ Τορωναίους καὶ Αἰγινήτας καὶ ἄλλους πολλοὺς τῶν Ἑλλήνων.

Δευτερεύουσα αναφορική πρόταση ως αντικείμενο του απαρεμφάτου πείσεσθαι

ἐποίησαν: Ρήμα. οἱ Ἀθηναῖοι ή οὗτοι: Εννοείται ως υποκείμενο του ρήματος. Μηλίους, Ἱστιαιέας καὶ Σκιωναίους καὶ Τορωναίους καὶ Αἰγινήτας καὶ ἄλλους: Άμεσα αντικείμενα ρήματος. οἷα: Έμμεσο αντικείμενο ρήματος. ὄντας: Αναφορική μετοχή με υποκείμενό της το Μηλίους. ἀποίκους: Κατηγορούμενο στο Μηλίους. Λακεδαιμονίων: Γενική κτητική στο ἀποίκους. [Η φράση Λακεδαιμονίων ἀποίκους ὄντας λειτουργεί ως παράθεση στο Μηλίους.] κρατήσαντες: Χρονική μετοχή, συνημμένη στο υποκείμενο του ρήματος, που δηλώνει το προτερόχρονο. πολιορκίᾳ: Δοτική του μέσου. πολλοὺς: Επιθετικός προσδιορισμός στο ἄλλους. τῶν Ἑλλήνων: Γενική διαιρετική στο ἄλλους.

[4] Τῇ δ’ ὑστεραίᾳ ἐκκλησίαν ἐποίησαν,

Κύρια πρόταση

ἐποίησαν: Ρήμα. οἱ Ἀθηναῖοι ή οὗτοι: Εννοείται ως υποκείμενο του ρήματος. ἐκκλησίαν: Αντικείμενο ρήματος. Τῇ ὑστεραίᾳ: Δοτική του χρόνου.

ἐν ᾗ ἔδοξε τούς τε λιμένας ἀποχῶσαι πλὴν ἑνὸς καὶ τὰ τείχη εὐτρεπίζειν καὶ φυλακὰς ἐφιστάναι καὶ τἆλλα πάντα ὡς εἰς πολιορκίαν παρασκευάζειν τὴν πόλιν.

Δευτερεύουσα αναφορική προσδιοριστική στο ἐκκλησίαν

ἔδοξε: Ρήμα (απρόσωπο). τοῖς πολίταις: Εννοείται ως δοτική προσωπική στο απρόσωπο ρήμα. ἀποχῶσαι, εὐτρεπίζειν, ἐφιστάναι, παρασκευάζειν: Τελικά απαρέμφατα ως υποκείμενα του απρόσωπο ρήματος. τούς πολίτας: Εννοείται ως υποκείμενο των απαρεμφάτων. τούς λιμένας: Αντικείμενο του απαρεμφάτου ἀποχῶσαι. πλὴν ἑνὸς: Εμπρόθετος προσδιορισμός της εξαίρεσης. τὰ τείχη: Αντικείμενο του απαρεμφάτου εὐτρεπίζειν. φυλακὰς: Αντικείμενο του απαρεμφάτου ἐφιστάναι. τὴν πόλιν: Αντικείμενο του απαρεμφάτου παρασκευάζειν. ὡς εἰς πολιορκίαν: Εμπρόθετος προσδιορισμός του σκοπού. τἆλλα: Αιτιατική της αναφοράς στο παρασκευάζειν. πάντα: Κατηγορηματικός προσδιορισμός στο τἆλλα.

**Ξενοφώντος Ελληνικά, Βιβλίο 2. Κεφάλαιο 2. §16-23**

[16]Τοιούτων δὲ ὄντων Θηραμένης εἶπεν ἐν ἐκκλησίᾳ

Κύρια πρόταση

εἶπεν: Ρήμα. Θηραμένης: Υποκείμενο. ἐν ἐκκλησίᾳ: Εμπρόθετος προσδιορισμός της στάσης σε τόπο. ὄντων: Γενική απόλυτη χρονική μετοχή. τῶν πραγμάτων: Εννοείται ως υποκείμενο της μετοχής. Τοιούτων: Κατηγορούμενο στο εννοούμενο υποκείμενο της μετοχής.

εἰ βούλονται αὐτὸν πέμψαι παρὰ Λύσανδρον,

Δευτερεύουσα υποθετική πρόταση

βούλονται: Ρήμα. οἱ Ἀθηναῖοι: Εννοείται ως Υποκείμενο. πέμψαι: Αντικείμενο ρήματος Τελικό απαρέμφατο. οἱ Ἀθηναῖοι: Εννοείται ως Υποκείμενο του απαρεμφάτου (Ταυτοπροσωπία). αὐτὸν: Αντικείμενο απαρεμφάτου. παρὰ Λύσανδρον: Εμπρόθετος προσδιορισμός της κίνησης σε πρόσωπο.

Υπόθεση: εἰ βούλονται

Απόδοση: ἥξει

Εξαρτημένος Υποθετικός λόγος που δηλώνει το πραγματικό (1ο είδος)

ὅτι εἰδὼς ἥξει Λακεδαιμονίους

Δευτερεύουσα ειδική πρόταση ως αντικείμενο του ρήματος εἶπεν της κύριας

ἥξει: Ρήμα. Θηραμένης: Εννοείται ως Υποκείμενο του ρήματος. εἰδὼς: Τροπική μετοχή συνημμένη στο Υποκείμενο του ρήματος. Λακεδαιμονίους: Αντικείμενο μετοχής (πρόληψη του υποκειμένου της δευτερεύουσας που ακολουθεί).

**Σχήμα πρόληψης ή πρόληψη**: το υποκείμενο δευτερεύουσας πρότασης προλαμβάνεται, τίθεται δηλαδή στην πρόταση που προηγείται, ως αντικείμενο ή προσδιορισμός (κυρίως της αναφοράς).

πότερον ἐξανδραποδίσασθαι τὴν πόλιν βουλόμενοι ἀντέχουσι περὶ τῶν τειχῶν ἢ πίστεως ἕνεκα.

Δευτερεύουσα πλάγια ερωτηματικής ολικής άγνοιας, ως αντικείμενο της μετοχής εἰδὼς

ἀντέχουσι: Ρήμα. οἱ Λακεδαιμόνιοι: Εννοείται ως Υποκείμενο. περὶ τῶν τειχῶν: Εμπρόθετος προσδιορισμός της αναφοράς. βουλόμενοι: Αιτιολογική μετοχή, συνημμένη στο υποκείμενο του ρήματος. ἐξανδραποδίσασθαι: Αντικείμενο μετοχής, τελικό απαρέμφατο. οἱ Λακεδαιμόνιοι: Εννοείται ως Υποκείμενο του απαρεμφάτου (ταυτοπροσωπία). τὴν πόλιν: Αντικείμενο του απαρεμφάτου. πίστεως ἕνεκα: Εμπρόθετος προσδιορισμός του σκοπού (αναστροφή πρόθεσης: ἕνεκα πίστεως).

Πεμφθεὶς δὲ διέτριβε παρὰ Λυσάνδρῳ τρεῖς μῆνας καὶ πλείω, ἐπιτηρῶν

Κύρια πρόταση

διέτριβε: Ρήμα. Θηραμένης: Εννοείται ως υποκείμενο του Ρήματος. παρὰ Λυσάνδρῳ: Εμπρόθετος προσδιορισμός του πλησίον. μῆνας: Αιτιατική του χρόνου. τρεῖς: Επιθετικός προσδιορισμός στο μῆνας. πλείω: Αιτιατική του χρόνου. Πεμφθεὶς: Χρονική μετοχή, συνημμένη στο υποκείμενο του ρήματος. ἐπιτηρῶν: Τροπική μετοχή, συνημμένη στο υποκείμενο του ρήματος.

ὁπότε Ἀθηναῖοι ἔμελλον διὰ τὸ ἐπιλελοιπέναι τὸν σῖτον ἅπαντα ὁμολογήσειν.

Δευτερεύουσα πλάγια ερωτηματική, μερικής άγνοιας, ως αντικείμενο της μετοχής ἐπιτηρῶν

ἔμελλον: Ρήμα. Ἀθηναῖοι: Υποκείμενο ρήματος. ὁμολογήσειν: Αντικείμενο ρήματος, τελικό απαρέμφατο. Ἀθηναῖοι: Υποκείμενο του απαρεμφάτου (ταυτοπροσωπία). διὰ τὸ ἐπιλελοιπέναι: Εμπρόθετος προσδιορισμός της αιτίας. τὸν σῖτον: Υποκείμενο του έναρθρου απαρεμφάτου τὸ ἐπιλελοιπέναι. ἅπαντα: Κατηγορηματικός προσδιορισμός στο τὸν σῖτον.

ὅ τι τις λέγοι

Δευτερεύουσα αναφορική πρόταση, ως αντικείμενο στο απαρέμφατο ὁμολογήσειν

λέγοι: Ρήμα. τις: Υποκείμενο ρήματος. ὅ τι: Σύστοιχο αντικείμενο του ρήματος.

[17] Ἐπεὶ δὲ ἧκε τετάρτῳ μηνί,

Δευτερεύουσα χρονική πρόταση

ἧκε: Ρήμα. Θηραμένης: Εννοείται ως υποκείμενο του ρήματος. μηνί: Δοτική του χρόνου. τετάρτῳ: Επιθετικός προσδιορισμός στου μηνί.

ἀπήγγειλεν ἐν ἐκκλησίᾳ

Κύρια πρόταση

ἀπήγγειλεν: Ρήμα. Θηραμένης: Εννοείται ως υποκείμενο. ἐν ἐκκλησίᾳ: Εμπρόθετος προσδιορισμός της στάσης σε τόπο.

ὅτι αὐτὸν Λύσανδρος τέως μὲν κατέχοι,

Δευτερεύουσα ειδική πρόταση, ως αντικείμενο του ρήματος ἀπήγγειλεν

κατέχοι: Ρήμα. Λύσανδρος: Υποκείμενο ρήματος. αὐτὸν: Αντικείμενο ρήματος. τέως: Επιρρηματικός προσδιορισμός του χρόνου.

εἶτα κελεύοι εἰς Λακεδαίμονα ἰέναι·

Δευτερεύουσα ειδική πρόταση, ως αντικείμενο του ρήματος ἀπήγγειλεν

κελεύοι: Ρήμα. Λύσανδρος: Εννοείται ως υποκείμενο του ρήματος. αὐτὸν: Εννοείται ως άμεσο αντικείμενο του ρήματος. ἰέναι: Τελικό απαρέμφατο, ως έμμεσο αντικείμενο του ρήματος. αὐτὸν: Εννοείται ως υποκείμενο του απαρεμφάτου (ετεροπροσωπία). εἰς Λακεδαίμονα: Εμπρόθετος προσδιορισμός της κίνησης σε τόπο.

οὐ γὰρ εἶναι κύριος ἀλλὰ τοὺς ἐφόρους.

Κύρια πρόταση

ἔλεγε: Εννοείται ως ρήμα της πρότασης. Λύσανδρος: Εννοείται ως υποκείμενο ρήματος. οὐ εἶναι: Άμεσο αντικείμενο ρήματος, ειδικό απαρέμφατο. αὐτῷ: Εννοείται ως έμμεσο αντικείμενο ρήματος. Λύσανδρος: Εννοείται ως υποκείμενο του απαρεμφάτου (ταυτοπροσωπία). κύριος: Κατηγορούμενο στο υποκείμενο του απαρεμφάτου. τοὺς ἐφόρους: Υποκείμενο ενός εννοούμενου απαρεμφάτου εἶναι. κυρίους: Εννοείται ως κατηγορούμενο στο υποκείμενο (τοὺς ἐφόρους) του απαρεμφάτου.

ὧν ἐρωτῷτο ὑπ’ αὐτοῦ,

Δευτερεύουσα αναφορική πρόταση, ως γενική αντικειμενική στο κύριος της κύριας

ἐρωτῷτο: Ρήμα. Λύσανδρος: Εννοείται ως υποκείμενο του ρήματος. ὧν: Αντικείμενο ρήματος (σύστοιχο). ὑπ’ αὐτοῦ: Εμπρόθετος προσδιορισμός του ποιητικού αιτίου.

Μετὰ ταῦτα ᾑρέθη πρεσβευτὴς εἰς Λακεδαίμονα αὐτοκράτωρ δέκατος αὐτός.

Κύρια πρόταση

ᾑρέθη: Ρήμα. Θηραμένης: Εννοείται ως υποκείμενο του ρήματος. πρεσβευτὴς: Κατηγορούμενο του υποκείμενου. εἰς Λακεδαίμονα: Εμπρόθετος προσδιορισμός της κίνησης σε τόπο. αὐτοκράτωρ: Επιρρηματικό κατηγορούμενο του τρόπου. δέκατος: Επιρρηματικό κατηγορούμενο της σειράς. αὐτός: Κατηγορηματικός προσδιορισμός στου υποκειμένου. μετάααα ταῦτα: Εμπρόθετος προσδιορισμός της χρονικής ακολουθίας.

[18]Λύσανδρος δὲ τοῖς ἐφόροις ἔπεμψεν ἀγγελοῦντα μετ’ ἄλλων Λακεδαιμονίων Ἀριστοτέλην, φυγάδα Ἀθηναῖον ὄντα,

Κύρια πρόταση

ἔπεμψεν: Ρήμα. Λύσανδρος: Υποκείμενο. Ἀριστοτέλην: Άμεσο αντικείμενο ρήματος. τοῖς ἐφόροις: Έμμεσο αντικείμενο ρήματος. μετά Λακεδαιμονίων: Εμπρόθετος προσδιορισμός της συνοδείας. ἄλλων: Επιθετικός προσδιορισμός στο Λακεδαιμονίων. ἀγγελοῦντα: Τελική μετοχή, συνημμένη στο άμεσο αντικείμενο του ρήματος. τοῖς ἐφόροις: Αντικείμενο της μετοχής. φυγάδα Ἀθηναῖον ὄντα: Παράθεση στο Ἀριστοτέλην. ὄντα: Αναφορική μετοχή, με υποκείμενο το Ἀριστοτέλην. φυγάδα: Κατηγορούμενο στο υποκείμενο της μετοχής. Ἀθηναῖον: Επιθετικός προσδιορισμός στο φυγάδα.

ὅτι ἀποκρίναιτο Θηραμένει ἐκείνους κυρίους εἶναι εἰρήνης καὶ πολέμου.

Δευτερεύουσα ειδική πρόταση, ως αντικείμενο της μετοχής ἀγγελοῦντα

ἀποκρίναιτο: Ρήμα. Λύσανδρος: Εννοείται ως υποκείμενο του ρήματος. εἶναι: Άμεσο αντικείμενο ρήματος, ειδικό απαρέμφατο. Θηραμένει: Έμμεσο αντικείμενο ρήματος. ἐκείνους: Υποκείμενο του απαρεμφάτου (ετεροπροσωπία). κυρίους: Κατηγορούμενο στο υποκείμενο απαρεμφάτου. εἰρήνης καὶ πολέμου: Γενικές αντικειμενικές στο κυρίους.

[19] Θηραμένης δὲ καὶ οἱ ἄλλοι πρέσβεις ἐρωτώμενοι δὲ εἶπον

Κύρια πρόταση

εἶπον: Ρήμα. Θηραμένης δὲ καὶ οἱ πρέσβεις: Υποκείμενα ρήματος. ἄλλοι: Επιθετικός προσδιορισμός στο πρέσβεις. ἐρωτώμενοι: Χρονική μετοχή, συνημμένη στα υποκείμενα του ρήματος.

ἐπεὶ ἦσαν ἐν Σελλασίᾳ,

Δευτερεύουσα χρονική πρόταση

ἦσαν: Ρήμα. Θηραμένης δὲ καὶ οἱ πρέσβεις: Εννοούνται ως υποκείμενα ρήματος. ἐν Σελλασίᾳ: Εμπρόθετος προσδιορισμός της στάσης σε τόπο.

ὅτι αὐτοκράτορες περὶ εἰρήνης,

Δευτερεύουσα ειδική πρόταση ως αντικείμενο του ρήματος εἶπον.

ἥκοιεν: Εννοείται ως ρήμα. οὗτοι: Εννοείται ως υποκείμενο του ρήματος. αὐτοκράτορες: Επιρρηματικό κατηγορούμενο του τρόπου. περὶ εἰρήνης: Εμπρόθετος προσδιορισμός της αναφοράς.

ἐπὶ τίνι λόγῳ ἥκοιεν

Δευτερεύουσα πλάγια ερωτηματική, μερικής άγνοιας, ως αντικείμενο της μετοχής ἐρωτώμενοι

ἥκοιεν: Ρήμα. οὗτοι: Εννοείται ως υποκείμενο του ρήματος. ἐπὶ λόγῳ: Εμπρόθετος προσδιορισμός του σκοπού. τίνι: Επιθετικός προσδιορισμός στο λόγῳ.

μετὰ ταῦτα οἱ ἔφοροι καλεῖν ἐκέλευον αὐτούς.

Κύρια πρόταση

ἐκέλευον: Ρήμα. οἱ ἔφοροι: Υποκείμενο. τούς ἀγγέλους: Εννοείται ως άμεσο αντικείμενο ρήματος. καλεῖν: Έμμεσο αντικείμενο ρήματος, τελικό απαρέμφατο, με υποκείμενο το άμεσο αντικείμενο του ρήματος (ετεροπροσωπία). αὐτούς: Αντικείμενο του απαρεμφάτου. μετὰ ταῦτα: Εμπρόθετος προσδιορισμός του χρόνου.

Ἐπεὶ δ’ ἧκον,

Δευτερεύουσα χρονική πρόταση

ἧκον: Ρήμα. οἱ πρέσβεις: Εννοείται ως υποκείμενο του ρήματος.

ἐκκλησίαν ἐποίησαν,

Κύρια πρόταση

ἐποίησαν: Ρήμα. οἱ ἔφοροι: Εννοείται ως υποκείμενο. ἐκκλησίαν: Αντικείμενο.

ἐν ᾗ ἀντέλεγον Κορίνθιοι καὶ Θηβαῖοι μάλιστα, πολλοὶ δὲ καὶ ἄλλοι τῶν Ἑλλήνων, μὴ σπένδεσθαι Ἀθηναίοις, ἀλλ’ ἐξαιρεῖν.

Δευτερεύουσα αναφορική πρόταση

ἀντέλεγον: Ρήμα. Κορίνθιοι καὶ Θηβαῖοι καὶ ἄλλοι: Υποκείμενα του ρήματος. μὴ σπένδεσθαι / ἐξαιρεῖν: Τελικά απαρέμφατα ως αντικείμενα του ρήματος. αὐτούς: Εννοείται ως υποκείμενο των απαρεμφάτων. Ἀθηναίοις: Αντικείμενο του απαρεμφάτου σπένδεσθαι. τούτους (δηλ. τους Αθηναίους): Εννοείται ως αντικείμενο του απαρεμφάτου ἐξαιρεῖν. τῶν Ἑλλήνων: Γενική διαιρετική στο ἄλλοι. μάλιστα: Επιρρηματικός προσδιορισμός του ποσού στο Θηβαῖοι. πολλοί: Επιθετικός προσδιορισμός στο ἄλλοι. ἐν ᾗ: Εμπρόθετος προσδιορισμός του χρόνου.

[20]Λακεδαιμόνιοι δὲ οὐκ ἔφασαν πόλιν Ἑλληνίδα ἀνδραποδιεῖν μέγα ἀγαθὸν εἰργασμένην ἐν τοῖς μεγίστοις κινδύνοις γενομένοις τῇ Ἑλλάδι,

Κύρια πρόταση

ἔφασαν: Ρήμα. Λακεδαιμόνιοι: Υποκείμενο ρήματος και απαρεμφάτου. οὐκ ἀνδραποδιεῖν: Αντικείμενο ρήματος, ειδικό απαρέμφατο (ταυτοπροσωπία). πόλιν: Αντικείμενο απαρεμφάτου. Ἑλληνίδα: Επιθετικός προσδιορισμός στο πόλιν. εἰργασμένην: Επιθετική μετοχή, ως παράθεση στο πόλιν, το οποίο λειτουργεί ως υποκείμενό της. ἀγαθὸν: Αντικείμενο της μετοχής. μέγα: Επιθετικός προσδιορισμός στο ἀγαθὸν. ἐν τοῖς κινδύνοις: Εμπρόθετος προσδιορισμός του χρόνου (ή της κατάστασης). μεγίστοις: Επιθετικός προσδιορισμός στο κινδύνοις. γενομένοις: Επιθετικοί μετοχή στο κινδύνοις. τῇ Ἑλλάδι: Δοτική προσωπική κτητική στο γενομένοις.

ἀλλ’ ἐποιοῦντο εἰρήνην

Κύρια πρόταση

ἐποιοῦντο: Ρήμα. Λακεδαιμόνιοι: Εννοείται ως υποκείμενο. εἰρήνην: Αντικείμενο.

ἐφ’ ᾧ τά τε μακρὰ τείχη καὶ τὸν Πειραιᾶ καθελόντας καὶ τὰς ναῦς πλὴν δώδεκα παραδόντας καὶ τοὺς φυγάδας καθέντας τὸν αὐτὸν ἐχθρὸν καὶ φίλον νομίζοντας Λακεδαιμονίοις ἕπεσθαι καὶ κατὰ γῆν καὶ κατὰ θάλατταν

Δευτερεύουσα απαρεμφατική συμπερασματική πρόταση που δηλώνει όρο ή προϋπόθεση

ἕπεσθαι: Απαρέμφατο με λειτουργία ρήματος. τούς Ἀθηναίους: Εννοείται ως υποκείμενο του απαρεμφάτου. Λακεδαιμονίοις: Αντικείμενο απαρεμφάτου. κατὰ γῆν καὶ κατὰ θάλατταν: Εμπρόθετοι προσδιορισμοί του τόπου. καθελόντας / παραδόντας / καθέντας: Χρονικές μετοχές, συνημμένες στο υποκείμενο του απαρεμφάτου. τά τείχη καὶ τὸν Πειραιᾶ: Αντικείμενα της μετοχής καθελόντας. μακρά: Επιθετικός προσδιορισμός στα τείχη. τάς ναῦς: Αντικείμενο της μετοχής παραδίντας. πλὴν δώδεκα: Εμπρόθετος προσδιορισμός της εξαίρεσης. τούς φυγάδας: Αντικείμενο της μετοχής καθέντας. νομίζοντας: Τροπική μετοχή, συνημμένη στο υποκείμενο του απαρεμφάτου. τὸν αὐτὸν: Αντικείμενο της μετοχής νομίζοντας: ἐχθρὸν καὶ φίλον: Κατηγορούμενα του αντικειμένου. [θεωρώντας τον ίδιο ως εχθρό και φίλο] Ενναλακτικά: τὸν ἐχθρὸν καὶ φίλον: Αντικείμενα της μετοχής. αὐτὸν: Κατηγορηματικός προσδιορισμός. [έχοντας τον ίδιο εχθρό και φίλο]

ὅποι ἂν ἡγῶνται

Δευτερεύουσα αναφορική πρόταση

ἡγῶνται: Ρήμα. Λακεδαιμόνιοι: Εννοείται ως υποκείμενο του ρήματος. ὅποι: Επιρρηματικός προσδιορισμός της κίνησης σε τόπο.

[21] Θηραμένης δὲ καὶ οἱ σὺν αὐτῷ πρέσβεις ἐπανέφερον ταῦτα εἰς τὰς Ἀθήνας.

Κύρια πρόταση

ἐπανέφερον: Ρήμα. Θηραμένης και πρέσβεις: Υποκείμενα του ρήματος. ταῦτα: Αντικείμενο. εἰς τὰς Ἀθήνας: Εμπρόθετος προσδιορισμός της κίνησης σε τόπο. σὺν αὐτῷ: Εμπρόθετος προσδιορισμός της συνοδείας.

[22] Εἰσιόντας δ’ αὐτοὺς ὄχλος περιεχεῖτο πολύς, φοβούμενοι

Κύρια πρόταση

περιεχεῖτο: Ρήμα. ὄχλος: Υποκείμενο. αὐτοὺς: Αντικείμενο. πολύς: Επιθετικός προσδιορισμός στο ὄχλος. Εἰσιόντας: Χρονική μετοχή, συνημμένη στο αντικείμενο του ρήματος. φοβούμενοι: Αιτιολογική μετοχή συνημμένη στο υποκείμενο του ρήματος.

μὴ ἄπρακτοι ἥκοιεν·

Δευτερεύουσα ενδοιαστική πρόταση ως αντικείμενο της μετοχής φοβούμενοι

ἥκοιεν: Ρήμα. αὐτοί: Εννοείται ως υποκείμενο. ἄπρακτοι: Επιρρηματικό κατηγορούμενο του τρόπου.

οὐ γὰρ ἔτι ἐνεχώρει μέλλειν διὰ τὸ πλῆθος τῶν ἀπολλυμένων τῷ λιμῷ.

Κύρια πρόταση

ἐνεχώρει: Ρήμα (απρόσωπο). μέλλειν: Υποκείμενο ρήματος, τελικό απαρέμφατο. αὐτούς: Εννοείται ως υποκείμενο του απαρεμφάτου. διὰ τὸ πλῆθος: Εμπρόθετος προσδιορισμός της αιτίας. τῶν ἀπολλυμένων: Επιθετική μετοχή ως γενική του περιεχομένου στο πλῆθος. τῷ λιμῷ: Δοτική της αιτίας. ἔτι: Επιρρηματικός προσδιορισμός του χρόνου.

Τῇ δὲ ὑστεραίᾳ ἀπήγγελλον οἱ πρέσβεις

Κύρια πρόταση

ἀπήγγελλον: Ρήμα. οἱ πρέσβεις: Υποκείμενο. Τῇ ὑστεραίᾳ: Δοτική του χρόνου.

ἐφ’ οἷς οἱ Λακεδαιμόνιοι ποιοῖντο τὴν εἰρήνην·

Δευτερεύουσα πλάγια ερωτηματική, μερικής άγνοιας, ως αντικείμενο του ρήματος ἀπήγγελλον

ποιοῖντο: Ρήμα. οἱ Λακεδαιμόνιοι: Υποκείμενο. τὴν εἰρήνην: Αντικείμενο. ἐφ’ οἷς: Εμπρόθετος προσδιορισμός που δηλώνει όρο ή συμφωνία.

προηγόρει δὲ αὐτῶν Θηραμένης, λέγων

Κύρια πρόταση

προηγόρει: Ρήμα. Θηραμένης: Υποκείμενο. αὐτῶν: Αντικείμενο ρήματος. λέγων: Τροπική μετοχή, συνημμένη στο υποκείμενο του ρήματος.

ὡς χρὴ πείθεσθαι Λακεδαιμονίοις καὶ τὰ τείχη περιαιρεῖν.

Δευτερεύουσα ειδική πρόταση, ως αντικείμενο στη μετοχή λέγων

χρή: Ρήμα (απρόσωπο). πείθεσθαι / περιαιρεῖν: Τελικά απαρέμφατα, υποκείμενα του ρήματος. αὐτούς: Εννοείται ως υποκείμενο των απαρεμφάτων. Λακεδαιμονίοις: Αντικείμενο του απαρεμφάτου πείθεσθαι. τά τείχη: Αντικείμενο του απαρεμφάτου  περιαιρεῖν.

Ἀντειπόντων δέ τινων αὐτῷ, πολὺ δὲ πλειόνων συνεπαινεσάντων, ἔδοξε δέχεσθαι τὴν εἰρήνην.

Κύρια πρόταση

ἔδοξε: Ρήμα (απρόσωπο). δέχεσθαι: Υποκείμενο ρήματος, τελικό απαρέμφατο. αὐτούς: Εννοείται ως υποκείμενο του απαρεμφάτου. τὴν εἰρήνην: Αντικείμενο απαρεμφάτου. Ἀντειπόντων: Γενική απόλυτη αιτιολογική (ή χρονική) μετοχή. τινων: Υποκείμενο της μετοχής. αὐτῷ: Αντικείμενο μετοχής. συνεπαινεσάντων: Γενική απόλυτη αιτιολογική μετοχή. πλειόνων: Υποκείμενο της μετοχής. πολύ: Επιρρηματικός προσδιορισμός του ποσού στο πλειόνων.

[23] Μετὰ δὲ ταῦτα Λύσανδρός τε κατέπλει εἰς τὸν Πειραιᾶ

Κύρια πρόταση

κατέπλει: Ρήμα. Λύσανδρος: Υποκείμενο. Μετὰ ταῦτα: Εμπρόθετος προσδιορισμός χρονικής ακολουθίας. εἰς τὸν Πειραιᾶ: Εμπρόθετος προσδιορισμός της κίνησης σε τόπο.

καὶ οἱ φυγάδες κατῇσαν

Κύρια πρόταση

κατῇσαν: Ρήμα. οἱ φυγάδες: Υποκείμενο.

καὶ τὰ τείχη κατέσκαπτον ὑπ’ αὐλητρίδων πολλῇ προθυμίᾳ, νομίζοντες ἐκείνην τὴν ἡμέραν τῇ Ἑλλάδι ἄρχειν τῆς ἐλευθερίας.

Κύρια πρόταση

κατέσκαπτον: Ρήμα. τινές: Εννοείται ως υποκείμενο του ρήματος. τά τείχη: Αντικείμενο του ρήματος. ὑπ’ αὐλητρίδων: Εμπρόθετος προσδιορισμός της συνοδείας. προθυμίᾳ: Δοτική του τρόπου. πολλῇ: Επιθετικός προσδιορισμός στου προθυμίᾳ. νομίζοντες: Αιτιολογική μετοχή, συνημμένη στο υποκείμενο του ρήματος. ἄρχειν: Αντικείμενο μετοχής, ειδικό απαρέμφατο. τὴν ἡμέραν: Υποκείμενο του απαρεμφάτου. ἐκείνην: Κατηγορηματικός προσδιορισμός στο τὴν ἡμέραν. τῆς ἐλευθερίας: Αντικείμενο του απαρεμφάτου. τῇ Ἑλλάδι: Δοτική προσωπική χαριστική.

**Ξενοφώντος Ελληνικά «Βιβλίο 2. Κεφάλαιο 3. §50-56»**

[50] Ὡς δ’ εἰπὼν ταῦτα ἐπαύσατο,

Δευτερεύουσα χρονική

ἐπαύσατο: Ρήμα. Θηραμένης: Εννοείται ως υποκείμενο. τοῦ λόγου: Εννοείται ως αντικείμενο του ρήματος. εἰπὼν: Χρονική μετοχή, συνημμένη στο υποκείμενο του ρήματος. ταῦτα: Αντικείμενο της μετοχής (σύστοιχο).

καὶ ἡ βουλὴ δήλη ἐγένετο εὐμενῶς ἐπιθορυβήσασα,

Δευτερεύουσα χρονική

ἐγένετο: Ρήμα. ἡ βουλὴ: Υποκείμενο ρήματος. δήλη: Κατηγορούμενο του υποκειμένου. ἐπιθορυβήσασα: Κατηγορηματική μετοχή, συνημμένη στο υποκείμενο του ρήματος. εὐμενῶς: Επιρρηματικός προσδιορισμός του τρόπου.

γνοὺς ὁ Κριτίας καὶ τοῦτο οὐ βιωτὸν ἡγησάμενος, προσελθὼν καὶ διαλεχθείς τι τοῖς τριάκοντα ἐξῆλθε,

Κύρια πρόταση

ἐξῆλθε: Ρήμα. ὁ Κριτίας: Υποκείμενο ρήματος. γνοὺς: Αιτιολογική μετοχή, συνημμένη στο υποκείμενο του ρήματος. ἡγησάμενος: Αιτιολογική μετοχή, συνημμένη στο υποκείμενο του ρήματος. τοῦτο: Αντικείμενο της μετοχής. οὐ βιωτὸν: Κατηγορούμενο του αντικειμένου. προσελθὼν: Χρονική μετοχή, συνημμένη στο υποκείμενο του ρήματος. διαλεχθείς: Χρονική μετοχή, συνημμένη στο υποκείμενο του ρήματος. τι: Άμεσο αντικείμενο μετοχής (διαλεχθείς). τοῖς τριάκοντα: Έμμεσο αντικείμενο μετοχής.

ὅτι ἀναφεύξοιτο,

Δευτερεύουσα ειδική πρόταση, ως αντικείμενο της μετοχής γνούς. Η πρόταση λειτουργεί ως απόδοση της υποθετικής που ακολουθεί, σχηματίζοντας εξαρτημένο υποθετικό λόγο του πραγματικού.

ἀναφεύξοιτο: Ρήμα. Θηραμένης: Εννοείται ως υποκείμενο.

εἰ ἐπιτρέψοι τῇ βουλῇ διαψηφίζεσθαι περὶ αὐτοῦ,

Δευτερεύουσα υποθετική πρόταση

ἐπιτρέψοι: Ρήμα. ὁ Κριτίας: Εννοείται ως υποκείμενο του ρήματος. διαψηφίζεσθαι: Άμεσο αντικείμενο ρήματος, τελικό απαρέμφατο, με εννοούμενο υποκείμενο τήν βουλήν. τῇ βουλῇ: Έμμεσο αντικείμενο ρήματος. περὶ αὐτοῦ: Εμπρόθετος προσδιορισμός της αναφοράς.

καὶ ἐπιστῆναι ἐκέλευσε τοὺς τὰ ἐγχειρίδια ἔχοντας φανερῶς τῇ βουλῇ ἐπὶ τοῖς δρυφάκτοις.

Κύρια πρόταση

ἐκέλευσε: Ρήμα. ὁ Κριτίας: Εννοείται ως υποκείμενο του ρήματος. τούς ἔχοντας: Άμεσο αντικείμενο του ρήματος, επιθετική μετοχή. ἐπιστῆναι: Έμμεσο αντικείμενο ρήματος, τελικό απαρέμφατο. Ως υποκείμενο του απαρεμφάτου τίθεται η επιθετική μετοχή (ετεροπροσωπία). τὰ ἐγχειρίδια: Αντικείμενο της επιθετικής μετοχής. τῇ βουλῇ: Αντικείμενο του απαρεμφάτου. φανερῶς: Επιρρηματικός προσδιορισμός του τρόπου. ἐπὶ τοῖς δρυφάκτοις: Εμπρόθετος προσδιορισμός της στάσης σε τόπο (ειδικότερα, του πλησίον).

[51] Πάλιν δὲ εἰσελθὼν εἶπεν·

Κύρια πρόταση

εἶπεν: Ρήμα. ὁ Κριτίας: Εννοείται ως υποκείμενο του ρήματος. εἰσελθὼν: Χρονική μετοχή, συνημμένη στο υποκείμενο του ρήματος. Πάλιν: Επιρρηματικός προσδιορισμός του χρόνου.

«Ἐγώ, ὦ βουλή, νομίζω προστάτου ἔργον εἶναι

Κύρια πρόταση

νομίζω: Ρήμα. Ἐγώ: Υποκείμενο. ἔργον εἶναι: Ειδικό απαρέμφατο, ως αντικείμενο του ρήματος (απρόσωπη έκφραση). προστάτου: Γενική κτητική στο ἔργον. ὦ βουλή: Κλητική προσφώνηση. τοιούτου: Εννοείται ως επιθετικός προσδιορισμός στο προστάτου.

οἵου δεῖ,

Δευτερεύουσα αναφορική προσδιοριστική στο εννοούμενο τοιούτου.

δεῖ: Ρήμα. εἶναι: Τελικό απαρέμφατο ως υποκείμενο του απρόσωπου ρήματος (εννοείται). τόν προστάτην: Εννοείται ως υποκείμενο του απαρεμφάτου. οἵου: Κατηγορούμενο του εννοούμενου υποκειμένου του απαρεμφάτου. Τίθεται σε γενική αντί σε αιτιατική λόγω έλξης από τη γενική προστάτου τοιούτου της κύριας.

[**Έλξη του αναφορικού**: Σε έλξη υπόκειται, πρώτον, συνήθως εκείνη η αναφορική αντωνυμία που υπό κανονικές συνθήκες θα εκφερόταν σε αιτιατική. Η πτώση αυτή παρουσιάζεται ως η πιο ευάλωτη στην έλξη επειδή είναι, σε σύγκριση με τις άλλες, η πιο γενική ως προς τη σημασία της και εκφράζει την πιο αόριστη σχέση. Με την έλξη η αιτιατική μετατρέπεται σε μια από τις πλάγιες πτώσεις, δηλαδή σε γενική ή δοτική, ποτέ όμως σε ονομαστική.

Για να συμβεί η έλξη πρέπει, δεύτερον, η κύρια πρόταση να απαιτεί ως συμπλήρωμά της την εξαρτημένη αναφορική πρόταση, η σχέση μεταξύ των δύο να είναι δηλαδή πολύ στενή και εσωτερική, έτσι ώστε να τείνουν να σχηματίσουν μία ενιαία έννοια∙ κατά κανόνα η εξαρτημένη αναφορική πρόταση που υπόκειται σε έλξη έχει τον χαρακτήρα επιθετικού προσδιορισμού, ο οποίος «ενσωματώνεται», κατά κάποιον τρόπο, στην έννοια του ουσιαστικού που προσδιορίζει.]

ὃς ἂν ὁρῶν τοὺς φίλους ἐξαπατωμένους μὴ ἐπιτρέπῃ.

Δευτερεύουσα αναφορική υποθετική πρόταση

μὴ ἐπιτρέπῃ: Ρήμα. ὃς: Υποκείμενο ρήματος. ὁρῶν: Χρονικοϋποθετική μετοχή, συνημμένη στο υποκείμενο του ρήματος. τούς φίλους: Αντικείμενο της μετοχής ὁρῶν. ἐξαπατωμένους: Κατηγορηματική μετοχή, συνημμένη στο αντικείμενο (τούς φίλους) της μετοχής ὁρῶν.

Καὶ ἐγὼ οὖν τοῦτο ποιήσω.

Κύρια πρόταση

ποιήσω: Ρήμα. ἐγὼ: Υποκείμενο. τοῦτο: Αντικείμενο ρήματος (σύστοιχο).

Καὶ γὰρ οἵδε οἱ ἐφεστηκότες οὔ φασιν ἡμῖν ἐπιτρέψειν,

Κύρια πρόταση

φασιν: Ρήμα. οἵδε: Υποκείμενο. οἱ ἐφεστηκότες: Επιθετική μετοχή, ως παράθεση στο υποκείμενο. οὐκ ἐπιτρέψειν: Αντικείμενο ρήματος, ειδικό απαρέμφατο. οἵδε: Υποκείμενο του απαρεμφάτου (ταυτοπροσωπία). ἡμῖν: Αντικείμενο απαρεμφάτου.

εἰ ἀνήσομεν ἄνδρα τὸν φανερῶς τὴν ὀλιγαρχίαν λυμαινόμενον.

Δευτερεύουσα υποθετική πρόταση

ἀνήσομεν: Ρήμα. ἡμεῖς: Εννοείται ως υποκείμενο του ρήματος. ἄνδρα: Αντικείμενο ρήματος. τὸν λυμαινόμενον: Επιθετική μετοχή, ως επιθετικός προσδιορισμός στο ἄνδρα. τὴν ὀλιγαρχίαν: Αντικείμενο μετοχής. φανερῶς: Επιρρηματικός προσδιορισμός του τρόπου.

Ἔστι δὲ ἐν τοῖς καινοῖς νόμοις τῶν μὲν ἐν τοῖς τρισχιλίοις ὄντων μηδένα ἀποθνῄσκειν ἄνευ τῆς ὑμετέρας ψήφου,τῶν δ’ ἔξω τοῦ καταλόγου κυρίους εἶναι τοὺς τριάκοντα θανατοῦν.

Κύρια πρόταση

Ἔστι: Ρήμα (απρόσωπο). ἀποθνῄσκειν / εἶναι: Υποκείμενα ρήματος, τελικά απαρέμφατα. μηδένα: Υποκείμενο του ἀποθνῄσκειν. τῶν ὄντων: Επιθετική μετοχή, ως γενική διαιρετική στο μηδένα. ἐν τοῖς τρισχιλίοις: Εμπρόθετος προσδιορισμός του μεταξύ. ἄνευ τῆς ψήφου: Εμπρόθετος προσδιορισμός της στέρησης. ὑμετέρας: Επιθετικός προσδιορισμός στο ψήφου. ἐν τοῖς νόμοις: Εμπρόθετος της στάσης σε τόπο (μεταφορικά). καινοῖς: Επιθετικός προσδιορισμός στο νόμοις. τοὺς τριάκοντα: Υποκείμενο του απαρεμφάτου εἶναι. κυρίους: Κατηγορούμενο στο τοὺς τριάκοντα. τῶν ἔξω: Γενική αντικειμενική στο κυρίους. τοῦ καταλόγου: Γενική της αφετηρίας λόγω του επιρρήματος ἔξω. θανατοῦν: Απαρέμφατο του σκοπού.

Ἐγὼ οὖν, Θηραμένην τουτονὶ ἐξαλείφω ἐκ τοῦ καταλόγου, συνδοκοῦν ἅπασιν ἡμῖν.

Κύρια πρόταση

ἐξαλείφω: Ρήμα. Ἐγὼ: Υποκείμενο. Θηραμένην: Αντικείμενο. τουτονὶ: Επιθετικός προσδιορισμός στο Θηραμένην. ἐκ τοῦ καταλόγου: Εμπρόθετος προσδιορισμός της απομάκρυνσης. συνδοκοῦν: Τροπική μετοχή, αιτιατική απόλυτη. ἡμῖν: Δοτική προσωπική στη μετοχή. ἅπασιν: Κατηγορηματικός προσδιορισμός στο ἡμῖν.

ἔφη,

Κύρια πρόταση (παρενθετική)

ἔφη: Ρήμα. Κριτίας: Εννοείται ως υποκείμενο.

Καὶ τοῦτον, ἡμεῖς θανατοῦμεν».

Κύρια πρόταση

θανατοῦμεν: Ρήμα. ἡμεῖς: Υποκείμενο. τοῦτον: Αντικείμενο.

ἔφη,

Κύρια πρόταση (παρενθετική)

ἔφη: Ρήμα. Κριτίας: Εννοείται ως υποκείμενο.

[52] Ἀκούσας ταῦτα ὁ Θηραμένης ἀνεπήδησεν ἐπὶ τὴν ἑστίαν

Κύρια πρόταση

ἀνεπήδησεν: Θηραμένης. ὁ Θηραμένης: Υποκείμενο. ἐπὶ τὴν ἑστίαν: Εμπρόθετος προσδιορισμός της κίνησης σε τόπο. Ἀκούσας: Χρονική μετοχή, συνημμένη στο υποκείμενο του ρήματος. ταῦτα: Αντικείμενο μετοχής (σύστοιχο).

καὶ εἶπεν·

Κύρια πρόταση

εἶπεν: Ρήμα. ὁ Θηραμένης: Εννοείται ως υποκείμενο.

«Ἐγὼ δ’, ὦ ἄνδρες, ἱκετεύω τὰ πάντων ἐννομώτατα, μὴ ἐπὶ Κριτίᾳ εἶναι ἐξαλείφειν μήτε ἐμὲ μήτε ὑμῶν ἀλλ’ κατὰ τοῦτον καὶ ὑμῖν καὶ ἐμοὶ τὴν κρίσιν εἶναι.

Κύρια πρόταση

ἱκετεύω: Ρήμα. Ἐγὼ: Υποκείμενο. ὑμᾶς: Εννοείται ως αντικείμενο του ρήματος. τὰ ἐννομώτατα: Σύστοιχο αντικείμενο ρήματος. πάντων: Γενική διαιρετική. ὦ ἄνδρες: Κλητική προσφώνηση. μὴ εἶναι: Τελικό απαρέμφατο (απρόσωπο), ως επεξήγηση στο τὰ ἐννομώτατα. ἐξαλείφειν / εἶναι: Τελικά απαρέμφατα ως υποκείμενα στο απρόσωπο μὴ εἶναι. ἐπὶ Κριτίᾳ: Εμπρόθετος προσδιορισμός της εξάρτησης. Κριτίαν: Εννοείται ως υποκείμενο στο ἐξαλείφειν. ἐμὲ: Αντικείμενο του απαρεμφάτου. ὑμῶν: Γενική διαιρετική. τὴν κρίσιν: Υποκείμενο του απαρεμφάτου εἶναι. ὑμῖν καὶ ἐμοὶ: Δοτικές προσωπικές ηθικές. κατὰ τοῦτον: Εμπρόθετος της συμφωνίας.

ἔφη,

Κύρια παρενθετική

ἔφη: Ρήμα. ὁ Θηραμένης: Εννοείται ως υποκείμενο.

ὃν ἂν βούληται,

Δευτερεύουσα αναφορική πρόταση, ως αντικείμενο στο ἐξαλείφειν της κύριας

βούληται: Ρήμα. ὁ Κριτίας: Εννοείται ως υποκείμενο. ὃν: Αντικείμενο ρήματος.

ὅνπερ νόμον οὗτοι ἔγραψαν περὶ τῶν ἐν τῷ καταλόγῳ,

Δευτερεύουσα αναφορική πρόταση, προσδιοριστική στο κατὰ τοῦτον της κύριας

ἔγραψαν: Ρήμα. οὗτοι: Υποκείμενο. νόμον: Αντικείμενο. περὶ τῶν (ὄντων): Εμπρόθετος της αναφοράς. ἐν τῷ καταλόγῳ: Εμπρόθετος προσδιορισμός της στάσης σε τόπο.

[53] Καὶ τοῦτο μέν, μὰ τοὺς θεοὺς οὐκ ἀγνοῶ,

Κύρια πρόταση

οὐκ ἀγνοῶ: Ρήμα. ἐγώ: Υποκείμενο (εννοείται). τοῦτο: Αντικείμενο. μὰ τοὺς θεοὺς: Εμπρόθετος προσδιορισμός του όρκου.

ἔφη,

Κύρια παρενθετική

ἔφη: Ρήμα. ὁ Θηραμένης: Εννοείται ως υποκείμενο.

ὅτι οὐδέν μοι ἀρκέσει ὅδε ὁ βωμός,

Δευτερεύουσα ειδική ως επεξήγηση στο τοῦτο

ἀρκέσει: Ρήμα. ὁ βωμός: Υποκείμενο. ὅδε: Επιθετικός προσδιορισμός στο ὁ βωμός. μοι: Αντικείμενο ρήματος. οὐδέν: αιτιατική του ποσού.

ἀλλὰ βούλομαι καὶ τοῦτο ἐπιδεῖξαι,

Κύρια πρόταση

βούλομαι: Ρήμα. ἐγώ: Υποκείμενο (εννοείται). ἐπιδεῖξαι: Αντικείμενο ρήματος τελικό απαρέμφατο. ἐγώ: Εννοείται ως υποκείμενο (ταυτοπροσωπία). τοῦτο: Αντικείμενο απαρεμφάτου.

ὅτι οὗτοι οὐ μόνον εἰσὶ περὶ ἀνθρώπους ἀδικώτατοι, ἀλλὰ καὶ περὶ θεοὺς ἀσεβέστατοι.

Δευτερεύουσα ειδική ως επεξήγηση στο τοῦτο

εἰσὶ: Ρήμα. οὗτοι: Υποκείμενο ρήματος. ἀδικώτατοι / ἀσεβέστατοι: Κατηγορούμενα του υποκειμένου. περὶ ἀνθρώπους: Εμπρόθετος προσδιορισμός της αναφοράς. περὶ θεοὺς: Εμπρόθετος προσδιορισμός της αναφοράς. μόνον: Επιρρηματικός προσδιορισμός του ποσού.

Ὑμῶν μέντοι, ὦ ἄνδρες καλοὶ κἀγαθοί, θαυμάζω,

Κύρια πρόταση

θαυμάζω: Ρήμα. ἐγώ: Υποκείμενο (εννοείται). ὑμῶν: Αντικείμενο ρήματος. ὦ ἄνδρες: Κλητική προσφώνηση. καλοὶ κἀγαθοί: Επιθετικός προσδιορισμός στο ἄνδρες.

ἔφη,

Κύρια παρενθετική

ἔφη: Ρήμα. ὁ Θηραμένης: Εννοείται ως υποκείμενο.

εἰ μὴ βοηθήσετε ὑμῖν αὐτοῖς, καὶ ταῦτα γιγνώσκοντες

Δευτερεύουσα πλάγια ερωτηματική

μὴ βοηθήσετε: Ρήμα. ὑμεῖς: Υποκείμενο (εννοείται). ὑμῖν αὐτοῖς: Αντικείμενο. καὶ ταῦτα: Επιρρηματική έκφραση που δηλώνει προσδίδει έμφαση στη μετοχή. γιγνώσκοντες: Εναντιωματική μετοχή, συνημμένη στο υποκείμενο του ρήματος.

ὅτι οὐδὲν τὸ ἐμὸν ὄνομα εὐεξαλειπτότερον ἢ τὸ ὑμῶν ἑκάστου».

Δευτερεύουσα ειδική πρόταση ως αντικείμενο της μετοχής γιγνώσκοντες

ἐστί: Ρήμα (εννοείται). τὸ ὄνομα: Υποκείμενο. εὐεξαλειπτότερον: Κατηγορούμενο. ἐμὸν: Επιθετικός προσδιορισμός στο ὄνομα. ἢ τὸ (ὄνομα): β΄ όρος σύγκρισης και υποκείμενο ρήματος. ὑμῶν: Γενική διαιρετική. ἑκάστου: Γενική κτητική.

[54] Ἐκ δὲ τούτου ἐκέλευσε μὲν ὁ τῶν τριάκοντα κῆρυξ τοὺς ἕνδεκα ἐπὶ τὸν Θηραμένην·

Κύρια πρόταση

ἐκέλευσε: Ρήμα. ὁ κῆρυξ: Υποκείμενο. τοὺς ἕνδεκα: Αντικείμενο. τῶν τριάκοντα: Γενική κτητική. ἐπὶ τὸν Θηραμένην: Εμπρόθετος της εχθρικής κίνησης. Ἐκ τούτου: Εμπρόθετος του χρόνου.

ἐκεῖνοι δὲ εἰσελθόντες σὺν τοῖς ὑπηρέταις, ἡγουμένου αὐτῶν Σατύρου τοῦ θρασυτάτου τε καὶ ἀναιδεστάτου, εἶπε μὲν ὁ Κριτίας·

Κύρια πρόταση

εἶπε: Ρήμα. ὁ Κριτίας: Υποκείμενο. εἰσελθόντες: Ονομαστική απόλυτη χρονική μετοχή. ἐκεῖνοι: Υποκείμενο της μετοχής εἰσελθόντες. σὺν τοῖς ὑπηρέταις: Εμπρόθετος προσδιορισμός της συνοδείας. ἡγουμένου: Γενική απόλυτη τροπική μετοχή. Σατύρου: Υποκείμενο της μετοχής. αὐτῶν: Αντικείμενο της μετοχής ἡγουμένου. τοῦ θρασυτάτου τε καὶ ἀναιδεστάτου: Επιθετικοί προσδιορισμοί στο Σατύρου.

«Παραδίδομεν ὑμῖν, Θηραμένην τουτονὶ κατακεκριμένον κατὰ τὸν νόμον.

Κύρια πρόταση

Παραδίδομεν: Ρήμα. ἡμεῖς: Εννοείται ως υποκείμενο του ρήματος. Θηραμένην: Άμεσο αντικείμενο ρήματος. ὑμῖν: Έμμεσο αντικείμενο ρήματος. τουτονὶ: Επιθετικός προσδιορισμός στο Θηραμένην. κατακεκριμένον: Επιθετική μετοχή στο Θηραμένην. κατὰ τὸν νόμον: Εμπρόθετος της συμφωνίας.

ἔφη,

Κύρια πρόταση (παρενθετική)

ἔφη: Ρήμα. ὁ Κριτίας: Εννοείται ως υποκείμενο.

[55] Ὑμεῖς δὲ λαβόντες καὶ ἀπαγαγόντες οἱ ἕνδεκα τὰ ἐκ τούτων πράττετε».

Κύρια πρόταση

πράττετε: Ρήμα. ὑμεῖς: Υποκείμενο. οἱ ἕνδεκα: Παράθεση στο υποκείμενο. τὰ ἐκ τούτων: Αντικείμενο.  λαβόντες καὶ ἀπαγαγόντες: Χρονικές μετοχές, συνημμένες στο υποκείμενο του ρήματος. αὐτόν: Εννοείται ως αντικείμενο των μετοχών.

οὗ δεῖ

Δευτερεύουσα αναφορική πρόταση

δεῖ: Ρήμα. ἀπαγάγειν: Τελικό απαρέμφατο, εννοείται ως υποκείμενο του απρόσωπου ρήματος. αὐτόν: Εννοείται ως αντικείμενο του απαρεμφάτου. οὗ: Επιρρηματικός προσδιορισμός της στάσης σε τόπο.

Ὡς δὲ ταῦτα εἶπεν,

Χρονική πρόταση

εἶπεν: Ρήμα. ὁ Κριτίας: Εννοείται ως υποκείμενο. ταῦτα: Σύστοιχο αντικείμενο.

εἷλκε μὲν ἀπὸ τοῦ βωμοῦ ὁ Σάτυρος,

Κύρια πρόταση

εἷλκε: Ρήμα. ὁ Σάτυρος: Υποκείμενο. αὐτόν: Εννοείται ως αντικείμενο. ἀπὸ τοῦ βωμοῦ: Εμπρόθετος προσδιορισμός της απομάκρυνσης.

εἷλκον δὲ οἱ ὑπηρέται.

Κύρια πρόταση

εἷλκον: Ρήμα. οἱ ὑπηρέται: Υποκείμενο. αὐτόν: Εννοείται ως αντικείμενο.

ὁ δὲ Θηραμένης καὶ θεοὺς ἐπεκαλεῖτο καὶ ἀνθρώπους καθορᾶν τὰ γιγνόμενα.

Κύρια πρόταση

ἐπεκαλεῖτο: Ρήμα. ὁ Θηραμένης: Υποκείμενο. θεοὺς / ἀνθρώπους: Αντικείμενα ρήματος. καθορᾶν: Απαρέμφατο του σκοπού. θεοὺς / ἀνθρώπους: Υποκείμενα του απαρεμφάτου. τὰ γιγνόμενα: Επιθετική μετοχή ως αντικείμενο του απαρεμφάτου.

ὥσπερ εἰκὸς

Δευτερεύουσα αναφορική παραβολική που δηλώνει τρόπο

εἰκὸς  ἦν: Απρόσωπη έκφραση. ἐπικαλεῖσθαι: Τελικό απαρέμφατο, εννοείται ως υποκείμενο της απρόσωπης έκφρασης.

Ἡ δὲ βουλὴ ἡσυχίαν εἶχεν, ὁρῶσα καὶ τοὺς ἐπὶ τοῖς δρυφάκτοις ὁμοίους Σατύρῳ καὶ τὸ ἔμπροσθεν τοῦ βουλευτηρίου πλῆρες τῶν φρουρῶν, καὶ οὐκ ἀγνοοῦντες

Κύρια πρόταση

εἶχεν: Ρήμα. Ἡ βουλὴ: Υποκείμενο. ἡσυχίαν: Αντικείμενο. ὁρῶσα - οὐκ ἀγνοοῦντες: Αιτιολογικές μετοχές, συνημμένες στο υποκείμενο. τοὺς ἐπὶ τοῖς δρυφάκτοις: Αντικείμενο της μετοχής ὁρῶσα. ὄντας: Εννοούμενη κατηγορηματική μετοχή, συνημμένη στο αντικείμενο της μετοχής ὁρῶσα. ὁμοίους: Κατηγορούμενο. Σατύρῳ: Δοτική αντικειμενική. τὸ ἔμπροσθεν: Αντικείμενο της μετοχής ὁρῶσα. πλῆρες: Κατηγορούμενο στο τὸ ἔμπροσθεν, μέσω της εννοούμενης κατηγορηματικής μετοχής ὄν. τοῦ βουλευτηρίου: Γενική της αφετηρίας ή του χωρισμού. τῶν φρουρῶν: Γενική αντικειμενική στο πλῆρες.

ὅτι ἐγχειρίδια ἔχοντες παρῆσαν.

Δευτερεύουσα ειδική πρόταση ως αντικείμενο στη μετοχή οὐκ ἀγνοοῦντες

παρῆσαν: Ρήμα. οὗτοι: Εννοείται ως υποκείμενο. ἔχοντες: Τροπική μετοχή, συνημμένη στο υποκείμενο. ἐγχειρίδια: Αντικείμενο της μετοχής.

[56] Οἱ δ’ ἀπήγαγον τὸν ἄνδρα διὰ τῆς ἀγορᾶς μάλα μεγάλῃ τῇ φωνῇ δηλοῦντα

Κύρια πρόταση

ἀπήγαγον: Ρήμα. Οἱ δε: Υποκείμενο. τὸν ἄνδρα: Αντικείμενο. διὰ τῆς ἀγορᾶς: Εμπρόθετος της κίνησης μέσα από τόπο. δηλοῦντα: Χρονική μετοχή, συνημμένη στο αντικείμενο του ρήματος. τῇ φωνῇ: Δοτική του τρόπου στη μετοχή. μεγάλῃ: Κατηγορηματικός προσδιορισμός στο τῇ φωνῇ. μάλα: Επιρρηματικός του ποσού.

οἷα ἔπασχε.

Δευτερεύουσα πλάγια ερωτηματική ως αντικείμενο στη μετοχή δηλοῦντα

ἔπασχε: Ρήμα. οὗτος: Εννοείται ως υποκείμενο. οἷα: Σύστοιχο αντικείμενο.

Λέγεται δ’ ἓν ῥῆμα καὶ τοῦτο αὐτοῦ.

Κύρια πρόταση

Λέγεται: Ρήμα. ῥῆμα: Υποκείμενο. ἓν: Επιθετικός προσδιορισμός στο ῥῆμα. τοῦτο: Επιθετικός προσδιορισμός στο υποκείμενο. αὐτοῦ: Γενική υποκειμενική.

Ὡς εἶπεν ὁ Σάτυρος

Δευτερεύουσα χρονική πρόταση

εἶπεν: Ρήμα. ὁ Σάτυρος: Υποκείμενο.

ὅτι οἰμώξοιτο,

Δευτερεύουσα ειδική πρόταση, ως αντικείμενο στο εἶπεν

οἰμώξοιτο: Ρήμα. ὁ Θηραμένης / οὗτος: Εννοείται ως υποκείμενο.

εἰ μὴ σιωπήσειεν,

Δευτερεύουσα υποθετική πρόταση

μὴ σιωπήσειεν: Ρήμα. ὁ Θηραμένης / οὗτος: Εννοείται ως υποκείμενο.

[Με απόδοση τη δευτερεύουσα ειδική πρόταση που προηγείται, δημιουργεί πλάγιο υποθετικό λόγο που δηλώνει το προσδοκώμενο.]

ἐπήρετο·

Κύρια πρόταση

ἐπήρετο: Ρήμα. ὁ Θηραμένης: Εννοείται ως υποκείμενο.

«Ἂν δὲ σιωπῶ,

Δευτερεύουσα υποθετική πρόταση

σιωπῶ: Ρήμα. ἐγώ: Υποκείμενο (εννοείται).

[Με απόδοση το ρήμα μέλλοντα της πρότασης που ακολουθεί, σχηματίζει υποθετικό λόγο του προσδοκώμενου.]

οὐκ ἄρ’, οἰμώξομαι;»

Ευθεία ερωτηματική πρόταση

οἰμώξομαι: Ρήμα. ἐγώ: Υποκείμενο (εννοείται).

ἔφη,

Κύρια παρενθετική

ἔφη: Ρήμα. ὁ Θηραμένης: Εννοείται ως υποκείμενο.

καὶ ἐπεί γε ἀποθνῄσκειν ἀναγκαζόμενος τὸ κώνειον ἔπιε,

Δευτερεύουσα χρονική πρόταση

ἔπιε: Ρήμα. ὁ Θηραμένης: Εννοείται ως υποκείμενο. τὸ κώνειον: Αντικείμενο. ἀναγκαζόμενος: Αιτιολογική μετοχή, συνημμένη στο υποκείμενο του ρήματος. ἀποθνῄσκειν: Τελικό απαρέμφατο, ως αντικείμενο της μετοχής. ὁ Θηραμένης: Εννοείται ως υποκείμενο και του απαρεμφάτου (ταυτοπροσωπία).

τὸ λειπόμενον ἔφασαν ἀποκοτταβίσαντα εἰπεῖν αὐτόν·

Κύρια πρόταση

ἔφασαν: Ρήμα. τινές: Εννοείται ως υποκείμενο. εἰπεῖν: Αντικείμενο ρήματος ειδικό απαρέμφατο. αὐτόν: Υποκείμενο απαρεμφάτου (ετεροπροσωπία). ἀποκοτταβίσαντα: Χρονική μετοχή, συνημμένη στο υποκείμενο του απαρεμφάτου. τὸ λειπόμενον: Επιθετική μετοχή, ως αντικείμενο της χρονικής μετοχής (ἀποκοτταβίσαντα).

«Κριτίᾳ τοῦτ’ ἔστω τῷ καλῷ».

Κύρια πρόταση (επιθυμίας)

ἔστω: Ρήμα. τοῦτο: Υποκείμενο ρήματος. Κριτίᾳ: Δοτική προσωπική χαριστική. τῷ καλῷ: Επιθετικός προσδιορισμός στο Κριτίᾳ.

Καὶ τοῦτο μὲν οὐκ ἀγνοῶ,

Κύρια πρόταση

οὐκ ἀγνοῶ: Ρήμα. ἐγώ: Υποκείμενο (εννοείται). τοῦτο: Αντικείμενο.

ὅτι ταῦτα ἀποφθέγματα οὐκ ἀξιόλογα,

Δευτερεύουσα ειδική πρόταση ως επεξήγηση στο τοῦτο

ἐστί: Εννοείται ως ρήμα. ταῦτα: Υποκείμενο (αττική σύνταξη). ἀποφθέγματα: Κατηγορούμενο. οὐκ ἀξιόλογα: Επιθετικός προσδιορισμός στο ἀποφθέγματα.

ἐκεῖνο δὲ κρίνω τοῦ ἀνδρὸς ἀγαστόν, τὸ τοῦ θανάτου παρεστηκότος μήτε τὸ φρόνιμον μήτε τὸ παιγνιῶδες ἀπολιπεῖν ἐκ τῆς ψυχῆς.

Κύρια πρόταση

κρίνω: Ρήμα. ἐγώ: Υποκείμενο (εννοείται). ἐκεῖνο: Αντικείμενο ρήματος. ἀγαστόν: Κατηγορούμενο του αντικειμένου. τοῦ ἀνδρὸς: Γενική κτητική. τό μή ἀπολιπεῖν: Έναρθρο απαρέμφατο ως επεξήγηση στο ἐκεῖνο. τὸ φρόνιμον / τὸ παιγνιῶδες: Υποκείμενα του απαρεμφάτου. ἐκ τῆς ψυχῆς: Εμπρόθετος της απομάκρυνσης. παρεστηκότος: Γενική απόλυτη χρονική (ή εναντιωματική) μετοχή. τοῦ θανάτου: Υποκείμενο μετοχής.